
soient envieez as eglises cathedrales parmi nostre roiaume e
la demoergent ; e soient deus fiez par an lues devaunt le
poeple.

IV.   E ke arceeveesques evesques doingnent sentences du
grant escumenger countre touz ceaux qui countre les avaunt-
dites chartres vendrount, ou en fait, ou en ayde, ou en consal,
ou nul poynt enfreindrent, ou encountre vendrount.    E ke
celes sentences soient denunciez e pupliez deux foyz par an par
les avantditz prelas.   E si meismes les prelas, evesques, ou nul
d'eux soient necgligentz a la denunciaciun susdite faire, par les
arceevesques de Caunterbire e de Everwyk, qui pur temps
serrount, sicume covyent, soient repris et destreintz a meismes
cele denunciaciun fere en la fourme avauntdite.

V.  E pur coe ke aukune gentz de nostre roiaume se doutent
qe les aides e les mises, les queles il nous unt fait avaunt ces
houres pur nos guerres e autres busoignes, de leur graunt e de
leur bone volente, en quele manere qe fez soient, peussent
tourner en servage a eux, e a leur heyrs, par coe qil serroient
autref oytz trovez en roulle, e ausint prises qe unt est6 faites par
my le roiaume par nos ministres, en nostre noun, avuns grante
pur nous et pur nos heyrs, qe mes teles aydes, mises, ne prises,
lie trerroms a coustume, pur nule chose qe soit fayte ou ke par
roule ou en autre manere pust estre trovee.

VI.   E ausint avuns graunt e pur nous e pur nos heyrs as
arceevesques, evesques, abbees, priours, e as autre gentz de
seint eglise, e as countes e barouns e a toute la communaute
de la terre, qe mes pur nule busoignie tieu manere des aydes,
mises, ne prises, de nostre roiaume ne prenderons, fors ke par
commun assent de tout le roiaume, e a commun profist de
meismes le roiaume, sauve les auncienes aydes e prises dues e
acoustume'es.

VII.  E pur coe ke tout le plus de la communaut6 del roiaume
se sentent durement grevez de la male toute des leynes, c'est
asaver de chescun sac de leyne quarante sous, e nous unt pri6
ke nous les vousissions relesser, nous a leur priere les avuns
pleinement relesse ; e avuns graunte que cele ne autre mes ne
prendrons, sauntz leur commun assent e lur bone volente;
sauve a nous e a nos heyrs la coustume des leynes, peaux e quirs
avaunt grauntez par la communaute du roiaume avauntdit.
En tesmoinaunce de quieux choses nous avuns fait faire cestes
nos lettres overtes.   Donees EL Gaunt le quint jour de novembre
Van de nostre regne vintisme quint.